Украшавање ускршњег јајета са словима ћирилице

[Декорација маркерима](https://www.youtube.com/watch?v=Za5OI4FTPx8)

[Украшавање ускршњег јајета уз помоћ школског прибора](https://stil.kurir.rs/lifestyle/zanimljivosti/81949/ukrasite-jaja-uz-pomoc-skolskog-pribora-9-nacina-za-najlepsu-uskrsnju-dekoraciju-i-vasa-deca-mogu-da-farbaju-foto)

[Тачкаста ускршња јаја са шљокицама](http://www.zenasamja.me/domacinstvo/1767/tackasta-uskrsnja-jaja-sa-sljokicama)

[Креативност](https://wannabemagazine.com/nedeljna-doza-kreativnosti-za-najlepsa-uskrsnja-jaja/)

[За средње и старије: Занимљиви текст](https://www.nasiusvetu.com/izdvajamo/31217/faberzeova-jaja-najluksuznija-ukrajinska-najzivopisnija/)

Избор: кувано јаје, дрвено јаје, куповно, од стиропора и др. материјала уз које дођу боје и четкица; водене боје, четкице; темпере и чачкалица; танки фломастер за писање...

Може се на белом јајету (нпр. избели се тако што се скува са сирћетом и водом или се купи јаје такве боје) писати танким црним фломастером. На обојеном јајету може се иглом писати и украшавати.

1. Једно слово ћирилице

2. Иницијал /прво ћирилично слово имена

3. Ускршњи поздрав: ХВ/ВВ

4. Христос васкрсе!

Или: Христос воскресе!

5. Срећан Васкрс!

Или: Срећан Ускрс!



6. Одабрани стих српског аутора; српска народна пословица; мото везан за љубав према српском културном наслеђу; твоје поруке /или цитати/ о срећи, другарству, породици...

|  |
| --- |
| Ала је леп овај свет.../  Ау што је школа згодна,  К'о да ми је кућа родна/  Негујмо српски језик!  Без језика кућа нам је пуста... |

Изабери или сам/а пронађи шта желиш да напишеш.

|  |
| --- |
| Тамо далеко,  далеко од мора.../  Говори српски да те цео свет разуме.  Где год да си, памти ко си. |

|  |
| --- |
| Где је цвет, ту је и мед. Испеци па реци. Ко пита не скита. Осмехни се свакоме јутру. С ким си такав си. Жив ми и здрав био! Жив ми ти! Жив ти ја! Живео и Бог те веселио! Свуда пођи, кући дођи. Иза дажда биће и сунца. Сто људи, сто ћуди. Крв није вода. Ум царује, а снага кладе ваља. Чега је срце пуно, тога и језик. Човек има оно што даје. Човек без слободе, к’о риба без воде. Џаба ти свила и кадифа. Шта ко чини све себи чини. Не да се, али ће се дати. Не бери бригу. |

На једној до две фотографије украшеног јајета (јаје може бити у некој декорацији, корпици, цвећу. лишћу, слами...) важно је да се види ускршње јаје у целини /слово, тј. натпис и декорација.

\*\*\*Ко жели и планира да се дружи, може урадити групни рад који ће обухватити неколико осликаних јаја, а која ће бити повезана у целину стиховима или словима.